
КОМИСИЯ ПО ТУРИЗЪМ, ТЪРГОВИЯ, СПОРТ, МЛАДЕЖКИ ДЕЙНОСТИ И  ОСНОВНИ ПОМИНЪЦИ

КОМИСИЯ ПО УСТРОЙСТВО НА ТЕРИТОРИЯТА, СТРОИТЕЛСТВО, ОКОЛНА СРЕДА И ОБЩИНСКА СОБСТВЕНОСТ

П Р О Т О К О Л
Днес, 21.01.2026г. от 15.00 часа в зала № 2 на Община Поморие се проведе съвместно заседание на постоянните комисии по туризъм, търговия, спорт, младежки дейности и основни поминъци и по устройство на територията, строителство, околна среда и общинска собственост.

На заседанието присъстваха: Ива Кусева – Председател на комисия по туризъм, търговия, спорт, младежки дейности и основни поминъци, Божидар Янушев – Председател на комисията по устройство на територията, строителство, околна среда и общинска собственост, Христо Широков, Георги Вражев, Никола Абрашев, Юсеин Мехмедали, Иван Дачев, Милен Манолов, Найден Пулакев, Сезгин Кадил .
В работата на комисиите взеха участие Валентина Канева – юридически консултант към Общински съвет- Поморие и Адам Адамов –Председател на общински съвет- Поморие 
От Общинската администрация присъстваха :Иван Алексиев – Кмет на Община Поморие, инж. Кунчо Гайдов – зам.-кмет „СИТ“, Янчо Илиев- зам-кмет „БФ“, Дора Косталова -директор Дирекция „БФСД“.
В залата присъстваха граждани.
Заседанието се ръководи от г-жа Ива Кусева – Председател на комисия по туризъм, търговия, спорт, младежки дейности и основни поминъци и премина при следния 
ДНЕВЕН РЕД:
1.ОС-31/16.01.2026г. - Докладна записка от Иван Алексиев – Кмет на Община Поморие, относно одобряване на предварителни разчети за разходите на Община Поморие за периода 01.01.2026г. – 31.03.2026г., предвид отложеното приемане на Закона за държавния бюджет на Република България /ЗДБРБ/ за 2026 г.
РЕШЕНИЕ:
Гласува се по отделни комисии:
Комисия по общинска собственост – 7 гласа „за“ от 7 присъстващи.
Комисия по туризъм– 7 гласа „за“ от 7 присъстващи.
Комисиите приемат докладната записка и проекта за решение.

2.ОС-19/14.01.2026.- Докладна записка от Иван Алексиев – Кмет на Община Поморие, относно сключване на договор за кредит с „Фонд ФЛАГ” ЕАД, по силата на който да поеме краткосрочен общински дълг с цел реализация на проект: "Подобряване на инфраструктурата на лодкостоянка в гр. Ахелой, общ. Поморие, с цел улесняване разтоварването и съхранението на нежелания улов.“
РЕШЕНИЕ:
Вносителя на докладната записка предлага следните промени в проекта за решение :

-В т.1 номера на проекта да се чете: „BG14MFPR001-1.004-0005“
-„Условия за погасяване“,  второ тире да се чете:
„-Източници за погасяване на главницата – чрез плащанията от УО на Програма за морско дело, рибарство и аквакултури 2021-2027г. съгласно АДБФП № МДР-ИП-01-44/22.08.2025г., възстановен данък добавена стойност (ДДС) по проекта и/или от собствени бюджетни средства.“
-„Начини за обезпечение на кредита“- Между текстовете, обозначени с тирета да се добави текста:
„-Учредяване на залог върху вземанията на Община Поморие, произтичащи от наличност по банкова сметка, представляваща средства от възстановен данък върху добавената стойност (ДДС) във връзка с изпълнението на горепосочения проект по Административен договор за предоставяне на безвъзмездни финансови средства № МДР-ИП-01-44/22.08.2025 г., сключен между Община Поморие и УО на Програма за морско дело, рибарство и аквакултури 2021-2027г.
Г-жа Канева предлага т. 3 от проекта за решение да се допълни в края  на изречението с текста „с оглед необходимостта от обезпечаване на предварителната схема на плащане по отношение на изпълнителите“

Гласува се по отделни комисии:
Комисия по общинска собственост – 7 гласа „за“ от 7 присъстващи.
Комисия по туризъм– 7 гласа „за“ от 7 присъстващи.
Комисиите приемат докладната записка и проекта за решение с направените промени.

3.ОС-20/14.01.2026.- Докладна записка от Иван Алексиев – Кмет на Община Поморие, относно сключване на договор за кредит с „Фонд ФЛАГ” ЕАД, по силата на който да поеме краткосрочен общински дълг с цел реализация на проект: „Подобряване на инфраструктурата на рибарско пристанище Поморие, с цел улесняване разтоварването и съхранението на нежелания улов“.
РЕШЕНИЕ:
По предложение на вносителя да се направят следните промени в проекта за решение:
-В т.1 номера на проекта да се чете:"BG14MFPR001-1.004-0006“
-„Условия за погасяване“, второ тире да се чете:
„-Източници за погасяване на главницата – чрез плащанията от УО на Програма за морско дело, рибарство и аквакултури 2021-2027г., съгласно АДБФП № МДР-ИП-01-45/22.08.2025г., възстановен данък добавена стойност (ДДС) по проекта и/или от собствени бюджетни средства.“

-„Начини за обезпечение на кредита“- Между текстовете, обозначени с тирета да се добави текста:

„-Учредяване на залог върху вземанията на Община Поморие, произтичащи от наличност по банкова сметка, представляваща средства от възстановен данък върху добавената стойност (ДДС) във връзка с изпълнението на горепосочения проект по Административен договор за предоставяне на безвъзмездни финансови средства № МДР- ИП-01-45/22.08.2025 г., сключен между Община Поморие и УО на Програма за морско дело, рибарство и аквакултури 2021-2027г.“

Г-жа Канева предлага т. 3 от проекта за решение да се допълни в края на изречението с текста „с оглед необходимостта от обезпечаване на предварителната схема на плащане по отношение на изпълнителите“
Гласува се по отделни комисии:
Комисия по общинска собственост – 7 гласа „за“ от 7 присъстващи.
Комисия по туризъм– 7 гласа „за“ от 7 присъстващи.
Комисиите приемат докладната записка и проекта за решение с направените промени.


4.ОС-32/16.01.2026г.- Докладна записка от Иван Алексиев – Кмет на Община Поморие, относно налагане на мораториум върху продажбата на земеделски земите от общинския поземлен фонд по чл. 19 от Закона за собствеността и ползването на земеделските земи (ЗСПЗЗ)
РЕШЕНИЕ:
Г-жа Кусева предлага поправка на техническа грешка в проекта за решение думата „земите „ да се чете „земи“
Гласува се по отделни комисии:
Комисия по общинска собственост – 7 гласа „за“ от 7 присъстващи.
Комисия по туризъм– 7 гласа „за“ от 7 присъстващи.
Комисиите приемат докладната записка и проекта за решение с поправката на техн. грешка.

5.ОС-33/16.01.2026г.- Докладна записка от Иван Алексиев – Кмет на Община Поморие, относно разпореждане с имот – частна общинска собственост.
РЕШЕНИЕ:
Гласува се по отделни комисии:
Комисия по общинска собственост – 7 гласа „за“ от 7 присъстващи.
Комисия по туризъм– 7 гласа „за“ от 7 присъстващи.
Комисиите приемат докладната записка и проекта за решение.

6. ОС-34/16.01.2026г.- Докладна записка от Иван Алексиев – Кмет на Община Поморие, относно разпореждане с имот – частна общинска собственост.
РЕШЕНИЕ:
Комисиите предлагат да се изиска декларация за делба.
Гласува се по отделни комисии:
Комисия по общинска собственост – 4 гласа „за“, 3-ма „възд.“ от 7 присъстващи.
Комисия по туризъм– 4 гласа „за“, 3-ма „възд.“ от 7 присъстващи.
Комисиите приемат докладната записка и проекта за решение.

7.ОС-1044/29.12.2025г. - Докладна записка от Никола Абрашев –Председател на КЗПК, относно създаване на Обществен съвет към Община Поморие като консултативен и обществено контролен орган с участие на председателите на постоянните комисии към Общински съвет – Поморие.
РЕШЕНИЕ:
След дебати последва гласуване по отделни комисии:
Комисия по общинска собственост – 4 гласа „за“, 3-ма „възд.“ от 7 присъстващи - приема докладната записка и проекта за решение.
Комисия по туризъм – 3гласа „за“, 4-ма „възд.“ от 7 присъстващи – не приема докладната записка и проекта за решение.

8.ОС-05/13.01.2026г.- Докладна записка от Адам Адамов – Председател на общински съвет –Поморие, относно избор на общински съветници за членове на Общинска експертна комисия по спорта за 2026г.
РЕШЕНИЕ:
[bookmark: _GoBack]Гласува се по отделни комисии с предложените от комисията по образование  за членове - Найден Щерионов Пулакев и Сезгин Хасан Кадил:
Комисия по общинска собственост – 7 гласа „за“ от 7 присъстващи.
Комисия по туризъм– 7 гласа „за“ от 7 присъстващи.
Комисиите приемат докладната записка и проекта за решение с направените предложения.
9.ОС-12/09.01.2026г.- Докладна записка от Адам Адамов – Председател на общински съвет –Поморие, относно приемане отчета за дейността на Общински съвет - Поморие и неговите комисии /мандат 2023–2027г./ за периода 01.07.2025г. – 31.12.2025г.
РЕШЕНИЕ:
Гласува се по отделни комисии.
 Комисия по общинска собственост – 7 гласа „за“ от 7 присъстващи.
Комисия по туризъм– 7 гласа „за“ от 7 присъстващи.
Комисиите приемат докладната записка и проекта за решение – приема отчета.

Гласува се разглеждането на докладните записки при отсъствие на вносителя с вдигане на ръка-„за“10, „против“1 

10.ОС-24/15.01.2026г.- Докладна записка от Иван Алексиев – Кмет на Община Поморие, относно Нов състав на Обществения Съвет по Спорт към Община Поморие за 2026г.
РЕШЕНИЕ:
Гласува се по отделни комисии.
Комисия по общинска собственост – 5 гласа „за“, „възд.1 от 6 присъстващи.
Комисия по туризъм – 7 гласа „за“ от 7 присъстващи.
Комисиите приемат докладната записка и проекта за решение

11.ОС-35/16.01.2026г.- Докладна записка от Иван Алексиев – Кмет на Община Поморие, относно предварително съгласие, одобряване на задание, допускане и разрешение за изработване на подробен устройствен план – парцеларен план (ПУП-ПП) за определяне на трасе и сервитут на кабел 20кV за захранване на нов трафопост за нуждите на добив на строителни материали - трахити в концесионната площ на находище „Порой“, община Поморие.
РЕШЕНИЕ:
Гласува се по отделни комисии.
Комисия по общинска собственост – 7 гласа „за“ от 7 присъстващи.
Комисия по туризъм– 7 гласа „за“ от 7 присъстващи.
Комисиите приемат докладната записка и проекта за решение.

12.ОС-36/16.01.2026г.- Докладна записка от Иван Алексиев – Кмет на Община Поморие, относно одобряване на задание, допускане и разрешение за изработване на подробен устройствен план – план за застрояване (ПУП-ПЗ) на поземлен имот (ПИ) 35033.8.12, местност „Рекица“, по КККР на гр. Каблешково, община Поморие. 
РЕШЕНИЕ:
Гласува се по отделни комисии.
Комисия по общинска собственост – 7 гласа „за“ от 7 присъстващи.
Комисия по туризъм– 7 гласа „за“ от 7 присъстващи.
Комисиите приемат докладната записка и проекта за решение.

13.ОС-37/16.01.2026г.- Докладна записка от Иван Алексиев – Кмет на Община Поморие, относно одобряване на задание, допускане и разрешение за изработване на подробен устройствен план – план за регулация и застрояване (ПУП-ПРЗ) за поземлени имоти с идентификатори 57491.7.237, 57491.7.238 и 57491.7.239 по кадастрална карта на гр. Поморие, община Поморие.
РЕШЕНИЕ:
Гласува се по отделни комисии.
Комисия по общинска собственост – 7 гласа „за“ от 7 присъстващи.
Комисия по туризъм– 7 гласа „за“ от 7 присъстващи.
Комисиите приемат докладната записка и проекта за решение.


14. За запознаване.
14.1. ОС-1048/30.12.2025г.- Протокол от извънредно общо събрание на акционерите на УМБАЛ- Бургас АД на 18.12.2025г.
РЕШЕНИЕ:
Комисиите приемат за сведение .

14.2.ОС-03/ 08.01.2026г. - Питане от Васил Ванев Митев.
РЕШЕНИЕ:
Комисиите приемат да се предостави отговора от администрацията до гражданина.

14.3.ОС-15/14.01.2026г.- Предложение от Красимир Неделчев Петров, относно създаване на обществен консултативен съвет.
РЕШЕНИЕ:
Комисиите се запознаха с предложението.
Г-жа Арнаудова предлага да се изпрати становище до лицето.
Г-н Манолов предлага да се покани вносителя в работна среща с общински съвет и общинска администрация, в лицето на Кмета, във връзка с предложеното. В последствие заяви, че оттегли предложението си.
Комисиите приемат предложението на г-жа Арнаудова да се изпрати на лицето становище. В ЗЮЛНЦ е залегнало как може да се осъществи създаването на такъв съвет и предложената конкретна рамка. След като се запозна с подаденото предложение, благодарят за така предложеното създаване на обществен консултативен съвет. Счита, че ЗМСМА не делегира права на Общински съвет - Поморие да създава такъв тип юридически лица с нестопанска цел. Същите се създават по реда на ЗЮЛ

Заседанието беше закрито.

